CELEX: 22013D1224(01)
Language: el
Date: 2013-12-16 00:00:00
Title: Σύσταση αριθ. 1/2013 του Συμβουλίου Σύνδεσησ ΕΕ-Μαρόκου, της 16ης Δεκεμβρίου 2013 , για την εφαρμογή του σχεδίου δράσης ΕΕ-Μαρόκου στο πλαίσιο της ΕΠΓ το οποίο θέτει σε εφαρμογή το προηγμένο καθεστώς (2013-2017)

24.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/78
            
         ΣΫΣΤΑΣΗ αριθ. 1/2013 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΜΑΡΌΚΟΥ
   της 16ης Δεκεμβρίου 2013
   για την εφαρμογή του σχεδίου δράσης ΕΕ-Μαρόκου στο πλαίσιο της ΕΠΓ το οποίο θέτει σε εφαρμογή το προηγμένο καθεστώς (2013-2017)
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΜΑΡΟΚΟΥ,
   Έχοντας υπόψη την ευρωμεσογειακή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, και ιδίως το άρθρο 80,
   Εκτιμώντας τα ακόλουθα:
   
               (1)
            
            
               Το άρθρο 80 της ευρωμεσογειακής συμφωνίας εξουσιοδοτεί το Συμβούλιο Σύνδεσης να διατυπώσει τις συστάσεις που κρίνει σκόπιμες για την επίτευξη των στόχων της συμφωνίας.
            
         
               (2)
            
            
               Σύμφωνα με το άρθρο 90 της ευρωμεσογειακής συμφωνίας, τα μέρη πρέπει να λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και να μεριμνούν για την επίτευξη των στόχων που ορίζει η συμφωνία.
            
         
               (3)
            
            
               Τα μέρη της ευρωμεσογειακής συμφωνίας έχουν συμφωνήσει στο κείμενο του σχεδίου δράσης ΕΕ-Μαρόκου στο πλαίσιο της Ευρωπαϊκής Πολιτικής Γειτονίας (ΕΠΓ) το οποίο θέτει σε εφαρμογή το προηγμένο καθεστώς (2013-2017).
            
         
               (4)
            
            
               Το σχέδιο δράσης ΕΕ-Μαρόκου στο πλαίσιο της ΕΠΓ θα συμβάλει στην εφαρμογή της ευρωμεσογειακής συμφωνίας μέσω της επεξεργασίας και της θέσπισης, κατόπιν κοινής συμφωνίας μεταξύ των μερών, συγκεκριμένων μέτρων που θα παρέχουν πρακτικές οδηγίες για την εφαρμογή της συμφωνίας.
            
         
               (5)
            
            
               Το σχέδιο δράσης ΕΕ-Μαρόκου στο πλαίσιο της ΕΠΓ εξυπηρετεί τον διττό στόχο του καθορισμού των συγκεκριμένων μέτρων για την εκπλήρωση εκ μέρους των μερών των υποχρεώσεων που ορίζονται στην ευρωμεσογειακή συμφωνία και της παροχής ευρύτερου πλαισίου για την ενίσχυση των σχέσεων μεταξύ της ΕΕ και του Μαρόκου, προκειμένου να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της ευρωμεσογειακής συμφωνίας,
            
         ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
   Άρθρο μόνο
   Το Συμβούλιο Σύνδεσης συνιστά να εφαρμόσουν τα μέρη το σχέδιο δράσης ΕΕ-Μαρόκου στο πλαίσιο της ΕΠΓ το οποίο θέτει σε εφαρμογή το προηγμένο καθεστώς (2013-2017) (1), εφόσον η εφαρμογή του αποσκοπεί στην επίτευξη των στόχων της ευρωμεσογειακής συμφωνίας η οποία θεσπίζει τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου.
   
      Βρυξέλλες, 16 Δεκεμβρίου 2013.
      
         
            Για το Συμβούλιο Σύνδεσης
         
         
            Ο Πρόεδρος
         
         S. MEZOUAR
      
   
   
      (1)  Βλ. έγγραφο ST 17584/13 σε http://register.consilium.europa.eu